CELEX: 32011R0313
Language: sl
Date: 2011-03-30 00:00:00
Title: Uredba Komisije (EU) št. 313/2011 z dne 30. marca 2011 o uvrstitvi določenega blaga v kombinirano nomenklaturo

1.4.2011   
            
            
               SL
            
            
               Uradni list Evropske unije
            
            
               L 86/55
            
         UREDBA KOMISIJE (EU) št. 313/2011
   z dne 30. marca 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili se blago iz stolpca (1) razpredelnice iz Priloge iz razlogov iz stolpca (3) navedene razpredelnice uvrsti pod oznako KN, ki je navedena v stolpcu (2).
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki so jih v zvezi z uvrstitvijo blaga v kombinirano nomenklaturo izdali carinski organi držav članic in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. marca 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Kos pohištva (t. i. stojalo za televizijo) z dimenzijami približno 80 × 40 × 45 cm.
                  Proizvod je sestavljen iz vrhnje plošče in dveh polic iz prozornega kaljenega stekla ter štirih cilindričnih kovinskih nog velikosti približno 45 × 5 cm.
                  Največja obremenitev proizvoda je 80 kg.
                  Vrednost kovinskih delov je približno 47 %, steklenih delov pa približno 44 % vrednosti celotnega proizvoda.
                  
                      (1) Glej sliko.
               
               
                  9403 20 80
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 9403, 9403 20 in 9403 20 80.
                  Mize in podobno pohištvo iz različnih materialov se uvrstijo glede na material, iz katerega so narejeni nosilni deli (noge in okvir), razen če material, iz katerega je narejen vrhnji del, v skladu s splošnim pravilom za razlago 3(b) daje mizi bistveni značaj, na primer višjo vrednost (glej tudi pojasnjevalne opombe KN k tarifni številki 9403).
                  Uvrstitev pod oznako KN 9403 89 00 kot pohištvo iz drugih materialov (stekla) je izključena, saj stekleni vrhnji del, ki ima nižjo vrednost od kovinskih nosilnih delov, proizvodu ne daje bistvenega značaja.
                  Proizvod je zato treba uvrstiti glede na material, iz katerega so narejeni nosilni deli.
                  Proizvod se zato uvrsti pod oznako KN 9403 20 80 kot drugo kovinsko pohištvo.
               
            
         
      
         (1)  Slika je zgolj informativne narave.